Il-Partit Nazzjonalista jingħaqad biex flimkien ma' diversi pajjiżi fi ħdan l-Unjoni Ewropea, l-Kunsill tal-Ewropa u diversi organiżazzjonijiet internazzjonali fit-18-il Jum Kontra l-Piena Kapitali biex jafferma mill-ġdid dan il-prinċipju. Fi stqarrija ffirmata mill-Kelliem tal-Oppożizzjoni għall-Affarijiet Barranin, Carm Mifsud Bonnici u s-Segretarja Internazzjonali tal-Partit Nazzjonalista, Roselyn Borg Knight, ingħad li l-PN ifakkar f'dan l-kontenut tad-dikjarazzjoni li kienet saret f'Ruma fl-2003 fil-koalizzjoni mondjali kontra l-piena kapitali. L-użu tal-piena kapitali fis-soċjetà moderna u demokratika tal-lum huwa żbaljat ,inamissibbli u jmur kontra d-dinjità tal-bniedem. Kif ingħad tant tajjeb fl-aħħar Enċiklika tal-Papa Frangisku "Aħna Lkoll Ahwa" l-piena kapitali hija inadegwata u mhix aktar neċessarja fis-sistema ġudizzjarja tagħna. Il-Partit Nazjonalista jibqa' jemmen fil-vantaġġi tal-Ġustizzja Riparatriċi li thares l-vittma tar-reat u tirriforma min wettqu; għax l-piena m'għandhiex utilità għas-soċjetà jekk tkun bbażata fuq kunċetti ta' vindikazzjoni. Tkun ta' ġid meta tkun bbażata fuq l-ġustizzja, u l-proporzjonalità. Proprju għalhekk li ningħaqdu biex naffermaw mill-ġdid li aħna kontra l-piena kapitali. Ikkummenta //= $special ?>